COTTO โชว์กำไร 9 เดือน โต 56% ทะลุ 500 ลบ. รับรายได้ขายโตแกร่ง
COTTO โชว์กำไร 9 เดือน โต 56% แตะ 526 ลบ. จากปริมาณการขายกระเบื้องเซรามิกทั้งในประเทศและส่งออกเพิ่มขึ้น และรายได้จากการขายที่ดินในนิคมอุตสาหกรรมหนองแค
8 พ.ย. 2564

บริษัท เอสซีจี เซรามิกส์ จำกัด (มหาชน) หรือ COTTO รายงานผลการดำเนินงานงวดไตรมาส 3  และงวด 9 เดือนแรก สิ้นสุด วันที่ 30 กันยายน 2564 ดังนี้

สำหรับไตรมาสที่ 3 ปี 2564 บริษัทฯ มีรายได้จากการขาย 2,840 ล้านบาท เพิ่มขึ้นร้อยละ 5 จากช่วงเดียวกันของปีก่อน ทังนี้จากสถานการณ์ COVID-19 ส่งผลให้ปริมาณการขายกระเบืองเซรามิกลดลง แต่สามารถปรับราคาขายเฉลี่ยเพิ่มขึ้นได้เล็กน้อย ในไตรมาสนี้บริษัทฯ มีการรับรู้รายได้จากการขายทีดินในนิคมอุตสาหกรรมหนองแค 131 ล้านบาท โดยบริษัทฯ มีกําไรสำหรับงวด เท่ากับ 162 ล้านบาท ลดลงร้อยละ 5 และ EBITDA เท่ากับ 365 ล้านบาท ลดลงร้อยละ 6 จากช่วงเดียวกันของปีก่อน อย่างไรก็ตามบริษัทฯ ยังคงสามารถควบคุมค่าใช้จ่ายด้านการบริหารและการปรับปรุงประสิทธิภาพการผลิตได้ดีแม้ว่าราคาก๊าซธรรมชาติ จะปรับตัวเพิ่มขึ้นอย่างต่อเนื่อง
ส่วนผลการดําเนินงานช่วง 9 เดือนของปี 2564 บริษัทฯ มีรายได้จากการขาย 8,453 ล้านบาท เพิ่มขึ้นร้อยละ 9 เมื่อเทียบกับช่วงเดียวกันของปีก่อน จากปริมาณการขายกระเบื้องเซรามิกทั้งในประเทศและส่งออก อยู่ที่ 50.50 ล้านตารางเมตร เพิ่มขึ้นร้อยละ 5 เป็นผลมาจากความต้องการสินค้าที่เพิ่มขึ้น รวมถึงบริษัทฯ มีรายได้จากการขายที่ดินในนิคมอุตสาหกรรมหนองแค 131 ล้านบาท ทั้งนี้บริษัทฯ มีกําไรเท่ากับ 526 ล้านบาท เพิ่มขึ้นร้อยละ 56 และ EBITDA เท่ากับ 1,145 ล้านบาท เพิ่มขึ้นร้อยละ 20 จากช่วงเดียวกันของปีก่อน
 